น้ำท่วมไม่กระทบซื้อขายทองคำ
นายกสมาคมฯ คาดราคาทองคำปลายปีมีโอกาสขยับจุดสูงสุดเดิมที่ 27,000 บาท  เผยน้ำท่วมไม่กระทบการซื้อขาย
30 ต.ค. 2565

นายกสมาคมฯ คาดราคาทองคำปลายปีมีโอกาสขยับจุดสูงสุดเดิมที่ 27,000 บาท  เผยน้ำท่วมไม่กระทบการซื้อขาย 
นายจิตติ ตั้งสิทธิ์ภักดี นายกสมาคมค้าทองคำ คาดว่าจากนี้ไปถึงสิ้นปีราคาทองมีโอกาสจะขยับขึ้นไประดับที่เคยทำไว้สูงสุด ที่ราคา 1,922 เหรียญ/ออนซ์ หรือ 27,000 บาท แต่ระหว่างทางราคาอาจจะผันผวน  อย่างไรก็ตาม ช่วงนี้ราคาทองคำปรับตัวลง ตามค่าเงินบาทที่แข็งค่าซึ่งกดดันราคาทองคำ
ส่วนสถานการณ์ตลาดค้าทองคำที่เยาวราชไม่ได้รับผลกระบบจากน้ำท่วมมาก เพราะปริมาณน้ำส่วนใหญ่อยู่บริเวณวงเวียนโอเดียน และถนนเยาวราชจะมีปริมาณน้ำตามขึ้นลงตามแม่น้ำ โดยมีระดับสูงไม่เกิน 30 ซม. และเวลาน้ำขึ้นประมาณครึ่งชั่วโมงซึ่งเป็นช่วงเวลาน้ำทะเลหนุนสูง 
ทั้งนี้ การซื้อขายในย่านเยาวราชยังเป็นปกติ นักลงทุนยังซื้อขายทองคำตามราคาตลาดโลก และไม่ค่อยกังวลผลกระทบน้ำท่วมมากนัก โดยในวันที่ 26 ต.ค.ที่ผ่านมายังมีผู้คนมาซื้อทองจำนวนมาก และในวันที่ 27-28 ต.ค.การซื้อขายก็ยังดีตามปัจจัยราคาทองคำในตลาดโลก